
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ 


Αρ. Φύλλου 143 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

131. Εναρμόνιση της ελληνικής νομοθεσίας με την 

Οδηγία 2003/86/ΕΚ σχετικά με το δικαίωμα οικο¬ 
γενειακής επανένωσης. 1 

132. Κατάργηση Παιδόπολης «Αγία Ελένη» Ιωαννί- 

νων. 2 


ΠΡΟΕΔΡ ΙΚΑ ΔΙΑΤ ΑΓΜΑΤΑ 

( 1 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 131 
Εναρμόνιση της ελληνικής νομοθεσίας με την Οδηγία 
2003/86/ΕΚ σχετικά με το δικαίωμα οικογενειακής 
επανένωσης 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 3 και του άρθρου 4 του 
V. 1338/1983 «Εφαρμογή του Κοινοτικού Δικαίου» (Α' 34), 
όπως το άρθρο 3 τροποποιήθηκε με την παράγραφο 3 
του άρθρου 6 του ν. 1440/1984 «Συμμετοχή της Ελλάδος 
στο κεφάλαιο, στα αποθεματικά και στις προβλέψεις 
της Ευρωπαϊκής Τράπεζας Επενδύσεων, στο κεφάλαιο 
της Ευρωπαϊκής Κοινότητος Άνθρακος και Χάλυβας 
και του Οργανισμού Εφοδιασμού ΕΥΡΑΤΟΜ» (Α'70) και 
αντικαταστάθηκε με το άρθρο 65 του ν. 1892/1990 «Για 
τον εκσυγχρονισμό και την ανάπτυξη και άλλες διατά¬ 
ξεις» (ΑΊ01), όπως το άρθρο 4 αντικαταστάθηκε με την 
παράγραφο 4 του άρθρου 6 του ν. 1440/1984 και τροπο¬ 
ποιήθηκε από το άρθρο 48 του ν. 3427/2005 (Α'312). 

2. Το άρθρο 90 του Προεδρικού Διατάγματος υπ’ 
αριθμ. 63/2005 «Κωδικοποίηση της νομοθεσίας για την 
Κυβέρνηση και τα κυβερνητικά όργανα» (Α' 98). 

3. Την υπ’ αριθμ. 37930/ΔΙΟΕ1264/14.10.2005 κοινή από¬ 
φαση του Πρωθυπουργού και του Υπουργού Οικονομίας 
και Οικονομικών «Καθορισμός αρμοδιοτήτων των Υφυ¬ 
πουργών Οικονομίας και Οικονομικών» (Β.1432/14.10.2005) 
και ιδίως τις διατάξεις του άρθρου 7. 

4. Το γεγονός ότι από τις διατάξεις του παρόντος 
δεν προκαλείται δαπάνη σε βάρος του κρατικού προ¬ 
ϋπολογισμού. 


13 Ιουλίου 2006 

5. Την υπ’ αριθμ. 113/2006 γνωμοδότηση του Συμβουλί¬ 
ου της Επικρατείας, ύστερα από πρόταση των Υπουργών 
Εσωτερικών, Δημόσιας Διοίκησης και Αποκέντρωσης, 
Οικονομίας και Οικονομικών, Εξωτερικών, Απασχόλησης 
και Κοινωνικής Προστασίας, Υγείας και Κοινωνικής Αλ¬ 
ληλεγγύης και Δημόσιας Τάξης, αποφασίζουμε: 

ΚΕΦΑΑΑΙΟ I 
Άρθρο 1 

(άρθρο 1 Οδηγίας) 

Σκοπός 

Σκοπός του παρόντος είναι η εναρμόνιση της ελ¬ 
ληνικής νομοθεσίας προς την Οδηγία 2003/86/ΕΚ του 
Συμβουλίου της 22ας Σεπτεμβρίου 2003 «σχετικά με το 
δικαίωμα οικογενειακής επανένωσης» (ΕΕ ί 251/12 της 
3.10.2003) και ο καθορισμός των όρων υπό τους οποί¬ 
ους μπορούν να ασκούν το δικαίωμα της οικογενειακής 
επανένωσης οι υπήκοοι τρίτων χωρών που διαμένουν 
νόμιμα στην Ελληνική επικράτεια. 

Άρθρο 2 

(άρθρο 2 Οδηγίας) 

Ορισμοί 

Γ ια τον σκοπό του παρόντος Προεδρικού Διατάγμα¬ 
τος, νοούνται ως: 

1. υπήκοος τρίτης χώρας, το φυσικό πρόσωπο που δεν 
έχει την ελληνική ιθαγένεια ούτε την ιθαγένεια άλλου 
κράτους μέλους της Ευρωπαϊκής Ένωσης κατά την έν¬ 
νοια του άρθρου 17, παράγραφος 1 της Συνθήκης ΕΚ, 

2. συντηρών, ο υπήκοος τρίτης χώρας που διαμένει 
νόμιμα στην Ελλάδα και υποβάλλει αίτηση οικογενεια¬ 
κής επανένωσης, προκειμένου να επιτραπεί η είσοδος 
και διαμονή στα μέλη της οικογένειας του στην Ελλάδα, 
σύμφωνα με τις διατάξεις του παρόντος, 

3. οικογενειακή επανένωση, η είσοδος και η διαμονή 
στη Χώρα των μελών της οικογένειας υπηκόου τρίτης 
χώρας που διαμένει νόμιμα στην Ελλάδα, προκειμένου 
να διατηρηθεί η ενότητα της οικογένειάς του, ασχέτως 
εάν οι οικογενειακοί δεσμοί δημιουργήθηκαν πριν ή μετά 
την είσοδό του, 

4. άδεια διαμονής, κάθε είδους πιστοποίηση που πα¬ 
ρέχεται από τις ελληνικές αρχές και με βάση την οποία 
επιτρέπεται σε υπήκοο τρίτης χώρας να διαμένει νόμιμα 
στην Ελληνική Επικράτεια, σύμφωνα με τις διατάξεις 

του άρθρου 1, παράγραφος 2, στοιχείο α) του κανο¬ 
νισμού (ΕΚ) υπ’αριθμ. 1030/2002 του Συμβουλίου, της 
13ης Ιουνίου 2002, «για την καθιέρωση αδειών διαμονής 
ενιαίου τύπου για τους υπηκόους τρίτων χωρών» (ΕΕ 
ί 157/15.6.2002), 

5. πρόσφυγας, ο υπήκοος τρίτης χώρας ή ανιθαγενής 
που απολαύει καθεστώτος πρόσφυγα κατά την έννοια 
της Σύμβασης της Γενεύης περί του καθεστώτος των 
προσφύγων της 28ης Ιουλίου 1951, η οποία κυρώθηκε 
με το ν.δ. 3989/1959 (Α' 201), όπως τροποποιήθηκε από 
το Πρωτόκολλο που υπογράφηκε στη Νέα Υόρκη στις 
31 Ιανουαρίου 1967 και το οποίο κυρώθηκε με τον α.ν. 
389/1968 (Α' 125). 

Άρθρο 3 

(άρθρο 3 Οδηγίας) 

Πεδίο Εφαρμογής 

1. Το παρόν εφαρμόζεται όταν ο συντηρών κατέχει 
άδεια διαμονής που έχει εκδοθεί από τις αρμόδιες ελλη¬ 
νικές αρχές, διάρκειας ισχύος τουλάχιστον ενός έτους, 
η οποία του παρέχει τη δυνατότητα να αποκτήσει δικαί¬ 
ωμα μόνιμης διαμονής, εφόσον τα μέλη της οικογένειάς 
του είναι υπήκοοι τρίτης χώρας, ανεξάρτητα από το 
καθεστώς τους. 

2. Το παρόν Προεδρικό Διάταγμα δεν εφαρμόζεται 
όταν ο συντηρών: 

α. έχει υποβάλει αίτηση να του αναγνωρισθεί η ιδι¬ 
ότητα του πρόσφυγα, επί της οποίας δεν έχει ακόμα 
εκδοθεί Υπουργική απόφαση, 

β. έχει λάβει άδεια διαμονής δυνάμει προσωρινής προ¬ 
στασίας ή ζητεί άδεια να διαμείνει με αυτό το καθεστώς 
και αναμένει την έκδοση σχετικής απόφασης, 

γ. έχει λάβει άδεια διαμσνής στην Ελλάδα δυνάμει 
επικουρικών μορφών προστασίας, σύμφωνα με τις διε¬ 
θνείς υποχρεώσεις, την εθνική νομοθεσία ή τις πρακτι¬ 
κές των κρατών μελών, ή ζητεί άδεια να διαμείνει με 
αυτό το καθεστώς και αναμένει την έκδοση σχετικής 
απόφασης. 

3. Το παρόν Προεδρικό Διάταγμα δεν εφαρμόζεται στα 
μέλη της οικογένειας πολίτη της Ευρωπαϊκής Ένωσης. 

4. Το παρόν Προεδρικό Διάταγμα εφαρμόζεται υπό 
την επιφύλαξη ευνοϊκότερων διατάξεων: 

α. διμερών και πολυμερών συμφωνιών μεταξύ της Κοι¬ 
νότητας ή της Κοινότητας και των κρατών μελών της, 
αφενός, και τρίτων χωρών, αφετέρου, 

β. του Ευρωπαϊκού Κοινωνικού Χάρτη της 18ης Οκτω¬ 
βρίου 1961 (ν. 1426 /1984, Α' 32), ως ισχύει. 

Άρθρο 4 

(άρθρο 4 Οδηγίας) 

Μέλη της οικογένειας 

1. Ως μέλη οικογένειας υπηκόου τρίτης χώρας που ει¬ 
σέρχονται στην Ελλάδα, στο πλαίσιο της οικογενειακής 
επανένωσης, νοούνται: 

α. Ο έτερος των συζύγων, εφόσον έχει συμπληρώσει 
το 18ο έτος της ηλικίας του, καθώς και τα κάτω των 18 
ετών άγαμα, κοινά τέκνα τους, συμπεριλαμβανομένων 
και εκείνων που έχουν νομίμως υιοθετηθεί στην Ελλάδα 
ή με απόφαση που είναι αυτοδικαίως εκτελεστή ή έχει 
κηρυχθεί εκτελεστή ή έχει αναγνωρισθεί το δεδικασμέ- 
νο της στην Ελλάδα, 


β. Τα λοιπά, κάτω των 18 ετών, άγαμα τέκνα του συ- 
ντηρούντος ή του ετέρου των συζύγων, συμπεριλαμ¬ 
βανομένων των τέκνων που έχουν, κατά τα ανωτέρω, 
υιοθετηθεί, εφόσον η άσκηση της επιμέλειας έχει νο¬ 
μίμως ανατεθεί για μεν τα τέκνα του συντηρούντος σε 
αυτό, για δε τα τέκνα του ετέρου συζύγου στο σύζυγο 
αυτόν. 

2. Σε περίπτωση πολυγαμίας, αν ο συντηρών έχει ήδη 
σύζυγο που ζει μαζί του στην Ελλάδα, δεν επιτρέπεται 
η οικογενειακή επανένωση με άλλη σύζυγο. 

Δεν επιτρέπεται η οικογενειακή επανένωση ανήλικων 
τέκνων του συντηρούντος και άλλης συζύγου, εκτός 
των περιπτώσεων που του έχει ανατεθεί νομίμως η 
επιμέλεια. 

ΚΕΦΑΑΑΙΟ II 
Άρθρο 5 

(άρθρα 5, 7, 8 Οδηγίας) 

Προϋποθέσεις για την οικογενειακή επανένωση 

1. Ο υπήκοος τρίτης χώρας που κατοικεί νόμιμα στην 
Ελλάδα για διάστημα δύο ετών δικαιούται να ζητήσει, 
κατόπιν αίτησής του, την είσοδο και διαμονή στη Χώρα 
μελών της οικογένειάς του, κατά το άρθρο 4 του παρό¬ 
ντος. Η αίτηση υποβάλλεται και εξετάζεται όταν τα μέλη 
αυτά διαμένουν εκτός της ελληνικής επικράτειας. 

2. Για την άσκηση του δικαιώματος της προηγούμενης 
παραγράφου, ο συντηρών θα πρέπει να αποδεικνύει 
την οικσγενειακή σχέση με τα μέλη της οικσγένειάς 
του για τα οποία ζητεί την επανένωση στην Ελλάδα, 
καθώς και ότι πληροί ο ίδιος, σωρευτικά, τις κατωτέρω 
προϋποθέσεις: 

α. διαθέτει κατάλυμα ικανό να καλύψει τις ανάγκες του 
ιδίου και των μελών της οικογένειάς του για τα οποία 
ζητεί την επανένωση, 

β. διαθέτει ετήσιο προσωπικό εισόδημα σταθερό και 
τακτικό, επαρκές για τις ανάγκες του ιδίου και της οικο- 
γένειάς του, το οποίο δεν προέρχεται από προσφυγή 
στο σύστημα κοινωνικής αρωγής της Χώρας. Το εισό¬ 
δημα αυτό δεν μπορεί να είναι μικρότερο από τις ετή¬ 
σιες αποδοχές του ανειδίκευτου εργάτη, προσαυξημένο 
κατά 20% για τη σύζυγο και κατά 15% για κάθε τέκνο. 
Η ανωτέρω προσαύξηση του 15% για κάθε τέκνο δεν 
απαιτείται στην περίπτωση κατά την οποία και οι δύο 
σύζυγοι διαμένουν νομίμως στην Ελλάδα, 
γ. διαθέτει πλήρη ασφάλιση ασθενείας ως προς το σύ¬ 
νολο των κινδύνων που καλύπτονται για τις αντίστοιχες 
κατηγορίες εργαζομένων ημεδαπών, η οποία να μπορεί 
να καλύψει και τα μέλη της οικογένειάς του. 

3. Για τη διακρίβωση ύπαρξης της οικογενειακής σχέ¬ 
σης το αρμόδιο όργανο μπορεί να καλεί τον συντηρού¬ 
ντο σε προσωπική συνέντευξη. 

4. Η αίτηση του συντηρούντος συνοδεύεται από τα 
εξής δικαιολογητικά: 

α. ακριβές φωτοαντίγραφο ισχύοντος διαβατηρίου ή 
άλλου ταξιδιωτικού εγγράφου αναγνωρισμένου από τη 
χώρα μας και της ισχύουσας άδειας διαμονής του, 
β. πρόσφατο πιστοποιητικό οικογενειακής κατάστα¬ 
σης, από το οποίο να προκύπτει ο συγγενικός δεσμός, 
επίσημα μεταφρασμένο και επικυρωμένο από τις αρ¬ 
μόδιες Ελληνικές αρχές. 

γ. επικυρωμένο συμβόλαιο αγοράς κατοικίας ή θεωρη¬ 
μένη σύμβαση μίσθωσης κατοικίας από Δημόσια Οικσ- 
νομική Υπηρεσία ή άλλο επικυρωμένο έγγραφο από το 
οποίο να προκύπτει ότι ο συντηρών διαθέτει κατάλυμα 
ικανό να καλύψει τις ανάγκες του ιδίου και των μελών 
της οικογένειάς του, 

δ. αντίγραφο του Εκκαθαριστικού Σημειώματος της 
Εφορίας του τελευταίου οικονομικού έτους ή άλλο επί¬ 
σημο στοιχείο απά το οποίο να προκύπτει άτι διαθέτει 
ετήσιο εισόδημα μεγαλύτερα ή ίσσ των σκτώ χιλιάδων 
πεντακσσίων ευρώ (8.500€), προσαυξημένο κατά 20% 
για τον έτερο σύζυγο και κατά 15% για κάθε τέκνο, 
κατά τα οριζόμενα στο στοιχείο β της παραγράφου 2 
του ιδίου άρθρου, 

ε. βεβαίωση του ασφαλιστικού φορέα στον οποίο είναι 
ασφαλισμένος για την κάλυψη των εξάδων νοσηλείας, 
ιατρικής και φαρμακευτικής περίθαλψης, η σπσία μπσρεί 
να καλύψει και τα μέλη της οικογένειάς του που θα 
συντηρούνται απά αυτόν, 

στ. στην περίπτωση οικογενειακής επανένωσης με 
ανήλικσ τέκνο της παραγράφου 2 του άρθρου 4, έγγρα¬ 
φο αρμόδιας αρχής της χώρας κατοικίας του τέκνου, 
από το οποίο να αποδεικνύεται η ανάθεση της επιμέ¬ 
λειας απσκλειστικά στο συντηρούντο. 

Άρθρο 6 

(άρθρο 5, 6,13 Οδηγίας) 

Υποβολή και εξέταση της αίτησης για έγκριση της 
οικογενειακής επανένωσης 

1. Ο συντηρών καταθέτει αίτηση οικογενειακής επα¬ 
νένωσης, συνοδευόμενη από τα δικαιολσγητικά της πα¬ 
ραγράφου 4 του άρθρου 5 του παρόντος, στο αρμόδιο 
όργανο, σύμφωνα με τις διατάξεις του ν. 3386/2005 
(ΦΕΚ Α'212). 

2. Το αρμόδιο για την εξέταση του αιτήματος όργανο, 
σύμφωνα με τις διατάξεις του ν. 3386/2005, υποχρεούται 
να ζητήσει άμεσα τη γνώμη της οικείας αστυνομικής 
αρχής για θέματα που αφορούν στη δημάσια τάξη και 
ασφάλεια της Χώρας, καθώς και τη γνώμη της αρμάδιας 
ελληνικής προξενικής αρχής, με σκοπά τη διακρίβωση 
ύπαρξης της οικογενειακής σχέσης, ιδίως μέσω προ¬ 
σωπικών συνεντεύξεων με τα μέλη της οικογένειας και 
την εξέταση κινδύνων που προκύπτουν για τη δημάσια 
υγεία. Οι ανωτέρω γνώμες παρέχονται εντάς αποκλει¬ 
στικής τριμήνου προθεσμίας. 

Το αρμάδιο άργανο εξετάζει την αίτηση ως προς τη 
συνδρομή των προϋποθέσεων των άρθρων 4 και 5 του 
παρόντος. Κατά την εξέταση της αίτησης για οικογενει¬ 
ακή επανένωση εκτιμάται ιδιαιτέρως και το συμφέρον 
των ανηλίκων τέκνων. 

Το αρμόδιο όργανο, αφού λάβει υπόψη τις ανωτέρω 
γνώμες, εκδίδει σχετική απόφαση. 

3. Το αρμόδιο όργανο διαβιβάζει την απόφαση στην 
οικεία ελληνική προξενική αρχή, η οποία, εφόσον το 
αίτημα έχει γίνει δεκτό, χορηγεί στα μέλη της οικο¬ 
γένειας τις απαιτούμενες ειδικές θεωρήσεις εισόδου, 
με την επιφύλαξη των διατάξεων περί απαγάρευσης 
εισόδου του άρθρου 8 του ν. 3386/2005. 


ΚΕΦΑΛΑΙΟ III 
Άρθρο 7 

(άρθρο 5 Οδηγίας) 

Χορήγηση της άδειας διαμονής 

1. Το κάθε μέλος της οικογένειας, μετά την είσοδά 
του στη Χώρα και πριν από τη λήξη της θεώρησης 
εισόδου, υποβάλλει αίτηση για χορήγηση της οικείας 
άδειας διαμονής, συνοδευάμενη απά τα απαιτούμενα 
δικαιολογητικά, στο αρμάδιο άργανο, σύμφωνα με τις 
διατάξεις ταυ ν. 3386/2005. Για τα ανήλικα τέκνα η αί¬ 
τηση υποβάλλεται από εκείνον που ασκεί την επιμέλεια 
και τους χορηγείται ατομική άδεια διαμονής. 

2. Η αίτηση για τη χορήγηση της άδειας διαμσνής 
συνοδεύεται από τα εξής δικαιολογητικά: 

α. ακριβές φωτοαντίγραφο ισχύοντος διαβατηρίου 
ή άλλου ταξιδιωτικού εγγράφου αναγνωρισμένου απά 
τη χώρα μας, με την ισχύουσα θεώρηση εισόδσυ για 
σικσγενειακή επανένωση, 

β. τρεις (3) έγχρωμες φωτσγραφίες, 

γ. παράβολο με τη μορφή αποδεικτικού διπλάτυπου 
τύπου Β' απά την αρμάδια για την παραλαβή της αίτη¬ 
σης υπηρεσία, σύμφωνα με τις διατάξεις ταυ άρθρσυ 
92 του ν. 3386/2005. 

3. Το αρμάδιο όργανο εκδίδει απόφαση με την οποία 
χορηγούνται οι άδειες διαμονής. 

4. Η διαδικασία της οικσγενειακής επανένωσης ολο¬ 
κληρώνεται το αργάτερο μέσα σε εννέα μήνες αφάτσυ 
υπσβλήθηκε η αίτηση τσυ άρθρου 6, παράγραφος 1, με 
τα απαιτούμενα δικαιολογητικά, για την έγκριση της 
σικσγενειακής επανένωσης. Σε περίπτωση συνδρσμής 
εξαιρετικών λόγων, η ανωτέρω πρσθεσμία μπσρεί να 
υπερβαίνει τσυς εννέα (9) μήνες και μέχρι τρεις (3) μή¬ 
νες. 

Άρθρα 8 

(άρθρα 13,16 Οδηγίας) 

Διάρκεια και ανανέωση άδειας διαμονής 

1. Στα μέλη της οικογένειας χορηγείται αρχική άδεια 
διαμονής με ημερομηνία λήξεως αυτήν της άδειας δια¬ 
μονής του συντηρούντος. Κατά την ανανέωση, η άδεια 
διαμσνής των μελών ακσλουθεί την τύχη της άδειας 
διαμονής του συντηρούντος. 

Στην περίπτωση που ο συντηρών απσκτήσει την ιδιό¬ 
τητα τσυ επί μακρόν διαμένσντος η άδεια διαμσνής των 
μελών της οικσγένειάς του ανανεώνεται ανά διετία. 

Στην περίπτωση που ο συντηρών έχει ήδη αποκτή¬ 
σει την ιδιότητα τσυ επί μακρόν διαμένσντος, η αρχική 
άδεια διαμονής στα μέλη της οικσγένειάς του για τα 
οποία έχει αιτηθεί οικογενειακή επανένωση χσρηγείται 
για ένα (1) έτος και ανανεώνεται ανά διετία. 

2. Κατά την ανανέωση της άδειας διαμονής, άταν ο 
συντηρών δεν έχει επαρκείς πάρσυς χωρίς προσφυ¬ 
γή στο σύστημα κσινωνικής αρωγής της Χώρας, άπως 
αναφέρεται στην περίπτωση β' της παραγράφσυ 2 τσυ 
άρθρου 5 του παράντος, λαμβάνονται υπάψη οι συ¬ 
νεισφορές των μελών της οικογένειας στο συνολικό 
εισόδημα της σικογένειας. 

3. Τσ μέλος της οικογένειας, που επιθυμεί την ανα¬ 
νέωση της άδειας διαμσνής για λόγσυς οικογενειακής 

επανένωσης υποχρεούται, πριν από τη λήξη της, να 
καταθέσει αίτηση στο αρμόδιο κατά περίπτωση όργανο, 
συνοδευόμενη από τα εξής δικαιολογητικά: 

α. ακριβές φωτοαντίγραφο ισχύοντος διαβατηρίου ή 
άλλου ταξιδιωτικού εγγράφου αναγνωρισμένου από τη 
χώρα μας, με την ισχύουσα άδεια διαμονής, 
β. επικυρωμένο αντίγραφο της ισχύουσας άδειας δι¬ 
αμονής του συντηρούντος, 
γ. επικυρωμένο αντίγραφο της φορολογικής δήλω¬ 
σης ή αντίγραφο του εκκαθαριστικού σημειώματος του 
συντηρούντος και των μελών της οικογένειάς του, για 
το προηγούμενο οικονομικό έτος, από την οποία να 
προκύπτει το εισόδημα τους. Το αποδεικτικό στοιχείο 
για εισόδημα των μελών της οικογένειας απαιτείται 
στην περίπτωση που αυτό προσμετράται, σύμφωνα με 
την παράγραφο 2 του παρόντος άρθρου, 
δ. πρόσφατο πιστοποιητικό οικογενειακής κατάστα¬ 
σης, από το οποίο να προκύπτει ο συγγενικός δεσμός, 
επίσημα μεταφρασμένο και επικυρωμένο από τις αρ¬ 
μόδιες Ελληνικές αρχές, 

ε. βεβαίωση ασφάλισης για την κάλυψη εξόδων νοση¬ 
λείας και ιατροφαρμακευτικής περίθαλψης, 
στ. στην περίπτωση που η κατοικία έχει αλλάξει υπο¬ 
βάλλεται θεωρημένη σύμβαση μίσθωσης της νέας κα¬ 
τοικίας από Δημόσια Οικονομική Υπηρεσία ή δήλωση 
Ε9 στην περίπτωση ιδιοκτησίας, 
ζ. παράβολο με τη μορφή αποδεικτικού διπλότυπου 
τύπου Β' από την αρμόδια για την παραλαβή της αίτη¬ 
σης υπηρεσία, σύμφωνα με τις διατάξεις του άρθρου 
92 του ν. 3386/2005, 
η. τρεις (3) έγχρωμες φωτογραφίες. 

ΚΕΦΑΛΑΙΟ IV 
Άρθρο 9 

(άρθρο 5, 6,16,17 Οδηγίας) 

Απόρριψη αίτησης, ανάκληση ή μη 
ανανέωση άδειας διαμονής 

1. Η άδεια διαμονής για οικογενειακή επανένωση δεν 
χορηγείται, ανακαλείται ή δεν ανανεώνεται, στις ακό¬ 
λουθες περιπτώσεις: 

α. συντρέχει κίνδυνος για τη δημόσια τάξη και ασφά¬ 
λεια. 

Η εξέταση λόγων που αφορούν στη δημόσια τάξη και 
ασφάλεια της Χώρας αποτελεί προαπαιτούμενο στοι¬ 
χείο κατά την έγκριση της οικογενειακής επανένωσης 
και την αρχική χορήγηση της άδειας διαμονής στα μέλη 
της οικογένειας. Οι αρμόδιες Υπηρεσίες Αλλοδαπών και 
Μετανάστευσης των Περιφερειών υποχρεούνται στο 
τέλος κάθε μήνα να αποστέλλουν στις κατά τόπους 
αστυνομικές διευθύνσεις ή διευθύνσεις ασφάλειας της 
Ελληνικής Αστυνομίας καταστάσεις με τα ακριβή στοι¬ 
χεία των υπηκόων τρίτων χωρών, των οποίων ανανε¬ 
ώθηκαν οι άδειες διαμονής. Η συνδρομή των λόγων 
δημόσιας τάξης και ασφάλειας, που ανακύπτουν μετά 
τη χορήγηση της αρχικής άδειας διαμονής, συνιστούν 
αιτία ανάκλησής της, 

β. συντρέχουν λόγοι δημόσιας υγείας. Οι μόνες ασθέ¬ 
νειες που μπορούν να δικαιολογήσουν άρνηση της ει¬ 


σόδου ή του δικαιώματος διαμονής είναι εκείνες που 
προβλέπονται από την Παγκόσμια Οργάνωση Υγείας, 
καθώς και άλλες λοιμώδεις, μεταδοτικές ή παρασιτικές 
ασθένειες, οι οποίες επιβάλλουν τη λήψη μέτρων για 
την προστασία της δημόσιας υγείας. Η διαπίστωση, 
μετά την έκδοση της αρχικής άδειας διαμονής, ότι ο 
ενδιαφερόμενος πάσχει από ασθένεια, από την οποίαν 
προσεβλήθη μετά την είσοδό του στη Χώρα, δεν αποτε¬ 
λεί λόγο για τη μη ανανέωση της άδειας διαμονής του 
ή την απομάκρυνσή του από το έδαφος της Χώρας, 

γ. κατά την ανάκληση ή τη μη ανανέωση της άδειας 
διαμονής μέλους της οικογένειας του συντηρούντος για 
λόγους δημόσιας τάξης, δημόσιας ασφάλειας ή δημόσι¬ 
ας υγείας, εξετάζονται, πέραν των ανωτέρω διατάξεων 
καθώς και των σχετικών προβλέψεων του άρθρου 8 του 
V. 3386/2005, η σοβαρότητα ή το είδος του αδικήματος 
που διεπράχθη και οι κίνδυνοι που προέρχονται από 
αυτό το άτομο, 

δ. δεν πληρούνται ή δεν πληρούνται πλέον οι όροι 
που ορίζονται στο παρόν, 

ε. ο συντηρών και τα μέλη της οικογένειάς του έπαυ¬ 
σαν να διάγουν πραγματικό συζυγικό ή οικογενειακό 
βίο, 

στ. αποδειχθεί, με τελεσίδικη δικαστική απόφαση, ότι 
χρησιμοποιήθηκαν ψευδείς ή παραπλανητικές πληροφο¬ 
ρίες, πλαστά ή παραποιημένα έγγραφα, ότι διαπράχθη- 
κε, με οποιοδήποτε τρόπο απάτη ή χρησιμοποιήθηκαν 
άλλα παράνομα μέσα, 

ζ. διαπιστωθεί ότι η οικογενειακή σχέση, ιδίως ο γά¬ 
μος, η υιοθεσία ή η αναγνώριση τέκνων έχει συναφθεί 
με σκοπό την καταστρατήγηση των διατάξεων του πα¬ 
ρόντος, προκειμένου να επιτευχθεί η είσοδος ή διαμονή 
στη Χώρα, 

η. η διαμονή του συντηρούντος τερματισθεί και το 
μέλος της οικογένειας δεν διαθέτει αυτοτελές δικαί¬ 
ωμα διαμονής, σύμφωνα με τις διατάξεις του άρθρου 
11 του παρόντος. 

2. Έλεγχοι μπορούν να διενεργούνται σε κάθε πε¬ 
ρίπτωση που περιέρχεται στη γνώση των υπηρεσιών 
της παραγράφου 1 και για οποιοδήποτε περιστατικό 
που μπορεί να δικαιολογήσει ανάκληση της άδειας δι¬ 
αμονής. 

3. Για την απόρριψη αίτησης, την ανάκληση ή την 
άρνηση ανανέωσης της άδειας διαμονής, ή σε περί¬ 
πτωση λήψης μέτρου απομάκρυνσης εις βάρος του συ¬ 
ντηρούντος ή μελών της οικογένειας του, συνεκτιμάται 
ο χαρακτήρας και η σταθερότητα των οικογενειακών 
δεσμών του προσώπου, η διάρκεια διαμονής του στη 
Χώρα, καθώς και η ύπαρξη οικογενειακών, πολιτιστικών 
και κοινωνικών δεσμών με τη χώρα καταγωγής του. 

ΚΕΦΑΛΑΙΟ V 
Άρθρο 10 

(άρθρο 14 Οδηγίας) 

Δικαιώματα και υποχρεώσεις μελών οικογένειας 
υπηκόου τρίτης χώρας 

1. Τα μέλη της οικογένειας του συντηρούντος έχουν, 
εξίσου με αυτόν, δικαίωμα: 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


1515 


α. πρόσβασης στην εκπαίδευση, 

β. πρόσβασης στη μισθωτή εργασία και σε ανεξάρτητη 
οικονσμική δραστηριότητα. 

Το μέλος της οικογένειας που επιθυμεί να απασχο¬ 
ληθεί σε μισθωτή εργασία ή ανεξάρτητη οικονομική 
δραστηριότητα, υποβάλλει αίτηση για το σκοπό αυτό, 
στο όργανο που του χορήγησε την άδεια διαμονής. Η 
πρόσβαση αυτή, τελεί υπό τους όρους και τις προϋποθέ¬ 
σεις που καθορίζονται με την κοινή υπουργική απόφαση 
της παρ.1 του άρθρου 90 του νάμου ν. 3386/2005. 

Για το πρώτο δωδεκάμηνο διάστημα διαμονής απά τη 
χορήγηση της αρχικής άδειας διαμονής για οικογενει¬ 
ακή επανένωση, το αρμόδιο όργανο αποφασίζει βάσει 
των κενών θέσεων εργασίας ανά ειδικάτητα, άπως αυ¬ 
τές έχουν καθοριστεί κατά τη διαδικασία του άρθρου 
14 του ν. 3386/2005, 

γ. πράσβασης στον επαγγελματικά προσανατολισμό, 
τη βασική και περαιτέρω κατάρτιση καθώς και την επα- 
νακατάρτιση. 

2. οι κάτοχοι αδειών διαμονής για οικογενειακή επα¬ 
νένωση υπόκεινται στα γενικά δικαιώματα και υποχρε¬ 
ώσεις των υπηκάων τρίτων χωρών, σύμφωνα με τις 
διατάξεις του ν. 3386/2005. 

Αρθρο 11 

(άρθρο 15 Οδηγίας) 

Αυτοτελής άδεια διαμονής μελών οικογένειας 

1. Πρόσωπα που έχουν γίνει δεκτά για λόγους οικογε¬ 
νειακής επανένωσης δικαιούνται, κατόπιν αίτησής τους, 
η οποία συνοδεύεται από τα κατά την παράγραφο 3 
του παρόντος άρθρου δικαιολογητικά, να αποκτήσουν 
αυτοτελή άδεια διαμονής στην Ελλάδα στις ακόλουθες 
περιπτώσεις: 

α. παρέλευσης πενταετίας από τη χορήγηση της αρ¬ 
χικής άδειας διαμονής για οικογενειακή επανένωση, 
εφόσον δεν έχει χορηγηθεί άδεια διαμονής για έναν 
από τους λοιπούς λόγους του νόμου ν. 3386/2005, 

β. ενηλικίωσης. 

2. Αυτοτελής άδεια διαμονής μπορεί να χορηγείται 
στα πράσωπα που έχουν γίνει δεκτά δυνάμει οικογενει¬ 
ακής επανένωσης στις ακόλουθες περιπτώσεις: 

α. θανάτου του συντηρούντος, εφόσον τα μέλη της 
οικογένειας διαμένουν στη Χώρα τουλάχιστον επί ένα 
έτος πριν το θάνατό του, 

β. σε περίπτωση διαζυγίου ή ακύρωσης του γάμου 
ή αποδεδειγμένης διακοπής της έγγαμης συμβίωσης, 
εφάσον: 

ί. ο γάμος διήρκεσε, έως την έναρξη της δίκης έκδοσης 
διαζυγίου ή ακύρωσης του γάμου ή αποδεδειγμένης 
διακοπής της έγγαμης συμβίωσης, επί τρία, τουλάχι¬ 
στον, έτη απά τα οποία το ένα έτος έχει διανυθεί στη 
Χώρα. 

ϋ. συντρέχουν ιδιαιτέρως δυσχερείς καταστάσεις, 
άπως σε περίπτωση που το μέλος της οικογένειας 
υπήρξε θύμα οικογενειακής βίας, ενόσω υφίστατο ο 
γάμος. 

3. Το κάθε μέλος της οικογένειας, υποβάλλει αίτηση 
για τη χορήγηση αυτοτελούς άδειας διαμονής, εφάσον 
πληροί μία εκ των ανωτέρω προϋποθέσεων, στο δήμο ή 
την κοινότητα του τόπου κατοικίας του, συνοδευόμενη 
από τα ακόλουθα δικαιολογητικά: 


α. ακριβές φωτοαντίγραφο ισχύοντος διαβατηρίου ή 
άλλου ταξιδιωτικού εγγράφου αναγνωρισμένου απά τη 
χώρα μας, με την ισχύουσα άδεια διαμονής, 
β. ακριβή φωτοαντίγραφα προηγούμενων αδειών δι¬ 
αμονής για οικογενειακή επανένωση απά τις οποίες να 
αποδεικνύεται συνολικά η πενταετής νόμιμη διαμονή 
του στην Ελλάδα, για το σκοπό αυτό, για την περίπτωση 
παρέλευσης της πενταετίας ή 
γ. ληξιαρχική πράξη γέννησης, για την περίπτωση της 
ενηλικίωσης ή 

δ. ληξιαρχική πράξη θανάτου του συντηρούντος για 
την περίπτωση θανάτου ή 

ε. απόφαση διαζυγίου ή ακύρωση του γάμου συνοδευ¬ 
όμενη από επικυρωμένο αντίγραφο ληξιαρχικής πράξης 
γάμου, για την περίπτωση διαζυγίου ή 
στ. επικυρωμένο αντίγραφο της καταγγελίας που έχει 
υποβάλλει σε αρμόδια Ελληνική αρχή στην περίπτωση 
άσκησης ενδο-οικογενειακής βίας, 
ζ. στην περίπτωση που η κατοικία έχει αλλάξει υπο¬ 
βάλλεται επικυρωμένο φωτοαντίγραφο του νέου συμβο¬ 
λαίου μίσθωσης κατοικίας ή δήλωση Ε9 στην περίπτωση 
ιδιοκτησίας, 

η. παράβολο με τη μορφή αποδεικτικού διπλάτυπου 
τύπου Β' από την αρμόδια για την παραλαβή της αίτη¬ 
σης υπηρεσία, σύμφωνα με τις διατάξεις του άρθρου 
92 του ν. 3386/2005, 
θ. τρεις (3) έγχρωμες φωτογραφίες. 

4. Η διάρκεια της αυτοτελούς άδειας διαμονής δεν 
μπορεί να υπερβαίνει το ένα έτος. Περαιτέρω ανανέ¬ 
ωσή της επιτρέπεται για άλλους λάγους, εκτός της 
οικογενειακής επανένωσης, σύμφωνα με τις διατάξεις 
του V. 3386/2005. 

5. Το δικαίωμα διαμονής των ανήλικων τέκνων ακο¬ 
λουθεί την τύχη του δικαιώματος διαμονής του γονέα, 
στον οποίον έχει ανατεθεί η επιμέλεια. 

6. Για τα τέκνα που ενηλικιώνονται, η αυτοτελής άδεια 
διαμονής, κατά παρέκκλιση της παραγράφου 4 του πα¬ 
ρόντος άρθρου, μπορεί ν’ ανανεώνεται ανά έτος, και σε 
κάθε περίπτωση έως και τη συμπλήρωση του 21ου έτους 
της ηλικίας τους. Περαιτέρω ανανέωσή της επιτρέπεται 
για άλλους λάγους, εκτός της οικογενειακής επανένω¬ 
σης, σύμφωνα με τις διατάξεις του ν. 3386/2005. 

7. Σε περίπτωση που η ανωτέρω αυτοτελής άδεια 
διαμονής ανανεωθεί για σπουδές, ο υπήκοος τρίτης 
χώρας μπορεί, μετά το πέρας των σπουδών του, να την 
ανανεώσει αυτοτελώς για ένα έτος. Περαιτέρω ανα¬ 
νέωσή της επιτρέπεται για άλλους λόγους, εκτός της 
οικογενειακής επανένωσης, σύμφωνα με τις διατάξεις 
του V. 3386/2005. 

Αρθρο 12 

(άρθρο 5,18 Οδηγίας) 

Δικαίωμα προσφυγής 

1. Κάθε απάφαση απόρριψης αίτησης για χορήγηση 
άδειας διαμονής για οικογενειακή επανένωση πρέπει 
να είναι αιτιολογημένη, σύμφωνα με το άρθρο 17 του ν. 
2690/1999 (Α'45), όπως ισχύει. 

2. Για τις αποφάσεις που εκδίδονται δυνάμει του 
παράντος ασκείται αίτηση θεραπείας, σύμφωνα με το 
άρθρο 24 του ν. 2690/1999, όπως ισχύει. 

3. Σε περιπτώσεις απόρριψης αίτησης οικογενειακής 
επανένωσης, μη ανανέωσης ή ανάκλησης της άδειας 
διαμονής ή λήψης μέτρου απομάκρυνσης, σύμφωνα με 
τις διατάξεις ταυ παρόντος, εφαρμόζονται οι διατάξεις 
του άρθρου 15 του ν. 3068/2002 (Α'274). 


Άρθρο 13 
Έναρξη ισχύος 

Η ισχύς του παρόντος διατάγματος αρχίζει απά τη 
δημοσίευσή του στην Εφημερίδα της Κυβερνήσεως. 

Αθήνα, 12 Ιουλίου 2006 
ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 


οι ΥΠΟΥΡΓΟΙ 


ΕΣΩΤΕΡΙΚΟΝ, ΔΗΜ. ΔΙΟΙΚΗΣΗΣ 
ΚΑΙ ΑΠΟΚ/ΣΗΣ 


ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΩΝ 


Π. ΠΑΥΛΟΠΟΥΛΟΣ Γ. ΑΛΟΓΟΣΚΟΥΦΗΣ 


ΕΞΩΤΕΡΙΚΩΝ 

Θ. ΜΠΑΚΟΓΙΑΝΝΗ 


ΑΠΑΣΧΟΛΗΣΗΣ ΚΑΙ 
ΚΟΙΝΩΝΙΚΗΣ ΠΡΟΣΤΑΣΙΑΣ 

Σ. ΤΣΙΤΟΥΡΙΔΗΣ 


ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Δ. ΑΒΡΑΜΟΠΟΥΛΟΣ 


ΔΗΜΟΣΙΑΣ ΤΑΞΗΣ 

Β. ΠΟΛΥΔΩΡΑΣ 


-♦- 

Κατάργηση Παιδάπολης «Αγία Ελένη» Ιωαννίνων 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπάψη: 

1. Τις διατάξεις: 

α. του τελευταίου εδαφίου της παρ. 6 του άρθρ. 1 του 
V. 3106/2003 «Αναδιοργάνωση του Εθνικού Συστήματος 
Κοινωνικής Φροντίδας και άλλες διατάξεις»(ΦΕΚ 30 
τ. Α’). 

β. του άρθρου 14 και του τελευταίου εδαφίου της 
παραγρ. 3 του άρθρου 18 του ν. 3329/2005 «Εθνικό Σύ¬ 
στημα Υγείας και Κοινωνικής Αλληλεγγύης και λοιπές 
διατάξεις» (ΦΕΚ 81 τ.Α’). 

γ. της παρ.1 του άρθρου 50 του ν. 3370/2005 «Οργά¬ 
νωση και λειτουργία των υπηρεσιών δημάσιας υγείας 
και λοιπές διατάξεις» (ΦΕΚ 176 τ.Α’). 

δ.του άρθρ.90 του π.δ. 63/2005 «Κωδικοποίηση της 
νομοθεσίας για την Κυβέρνηση και τα κυβερνητικά 
άργανα»(ΦΕΚ 98 τ.Α’). 

2. Την υπ’αριθμ. ΔΙΔΚ/Φ. 1/2/6139/23.3.2004 κοινή απόφα¬ 
ση του Πρωθυπουργού και του Υπουργού Εσωτερικών, 
Δημόσιας Διοίκησης «Ανάθεση αρμοδιοτήτων στους 
Υφυπουργούς Εσωτερικών, Δημόσιας Διοίκησης και 
Αποκέντρωσης» (ΦΕΚ 527 τ.Β’). 

3. Την υπ’αριθμ. 37930/ΔΙΟΕ 1264/14.10.2005 κοινή από¬ 
φαση του Πρωθυπουργού και του Υπουργού Οικονομίας 
και Οικονομικών «Καθορισμός αρμοδιοτήτων των Υφυ¬ 
πουργών Οικονομίας και Οικονομικών» (ΦΕΚ 1432 τ.Β’). 

4. Την υπ’αριθμ. 30356/14.3.2006 απόφαση του Πρωθυ¬ 
πουργού και του Υπουργού Υγείας και Κοινωνικής Αλλη¬ 


λεγγύης «Ανάθεση αρμοδιοτήτων στους Υφυπουργούς 
Υγείας και Κοινωνικής Αλληλεγγύης Αθανάσιο Γιαννό- 
πουλο και Γεώργιο Κωνσταντάπουλο» (ΦΕΚ 311 τ.Β’). 

5. Την υπ’ αριθμ. 6/7.4.2005 απάφαση του Διοικητικού 
Συμβουλίου του Περιφερειακού Συστήματος Υγείας και 
Πρόνοιας Ηπείρου για κατάργηση της Παιδόπολης «Αγία 
Ελένη». 

6. Το γεγονάς ότι η Παιδόπολη έχει ήδη αναστείλει τη 
λειτουργία της με το υπ’ αριθμ. ΠΙβ/Γ.Π. 84505/9.8.2005 
έγγραφο του Υπουργού Υγείας και Κοινωνικής Αλλη¬ 
λεγγύης. 

7. Το γεγονός ότι δεν προκαλείται δαπάνη σε βάρος 
του Κρατικού Προϋπολογισμού. 

8. Την υπ’αριθμ. 109/2006 γνωμοδάτηση του Συμβου¬ 
λίου της Επικρατείας, με πρόταση των Υφυπουργών 
Εσωτερικών, Δημόσιας Διοίκησης και Αποκέντρωσης, 
Οικονομίας και Οικονομικών και Υγείας και Κοινωνικής 
Αλληλεγγύης, αποφασίζουμε: 

Άρθρο 1 

Η Παιδόπολη «Αγία Ελένη» Ιωαννίνων, που αποτελεί 
μονάδα Κοινωνικής Φροντίδας της Διοίκησης Υγειο¬ 
νομικής Περιφέρειας (Δ.Υ..ΠΕ.) Ηπείρου, σύμφωνα με 
το άρθρο 1 παρ. 2 περ. Ε υποπ. η’ του ν. 3106/2003 
και το άρθρο 14 του ν. 3329/2005 καταργείται από της 
μετατάξεως ή της μεταφοράς του προσωπικού της σε 
άλλους φορείς, κατά τα οριζάμενα στο άρθρο 2 του 
παράντος. 

Άρθρο 2 

Το προσωπικά της Παιδόπολης, που καταργείται με 
το άρθρο 1 του παράντος, μετατάσσεται ή μεταφέρε- 
ται, με απάφαση του Υπουργού Υγείας και Κοινωνικής 
Αλληλεγγύης, σε κενές οργανικές θέσεις προσωπικού, 
της ίδιας κατηγορίας, των ίδιων ή συναφών κλάδων - ει¬ 
δικοτήτων και με την ίδια σχέση εργασίας, των Φορέων 
Παροχής Υπηρεσιών Υγείας και Κοινωνικής Αλληλεγ¬ 
γύης της Δ.Υ.ΠΕ. Ηπείρου ανάλογα με τις δυνατάτητες 
και τις ανάγκες των Φορέων και αφού ληφθούν υπόψη 
τα προσόντα και η τυχόν εκδηλωθείσα προτίμηση των 
ενδιαφερομένων. 

Σε περίπτωση που δεν υπάρχουν κενές θέσεις, το 
προσωπικό καταλαμβάνει προσωποπαγείς θέσεις των 
ανωτέρω Φορέων που συνιστώνται με την απόφαση 
μετάταξης ή μεταφοράς. 

Άρθρο 3 

Η Δ.Υ.ΠΕ. Ηπείρου υπεισέρχεται στα δικαιώματα και 
τις υποχρεώσεις της καταργούμενης Παιδόπολης «Αγία 
Ελένη». 

Άρθρο 4 

Η Δ.Υ.ΠΕ. Ηπείρου, στην οποία περιήλθε η κυριότητα 
και κάθε άλλο εμπράγματο δικαίωμα επί του συνόλου 
της κινητής και ακίνητης περιουσίας της Παιδόπολης 
«Αγία Ελένη», σύμφωνα με την παρ. 4 του άρθρου 1 του 
V. 3106/2003 στην οποία προστέθηκε το εδάφιο Ά.1 του 
άρθρου 21 του ν. 3172/2003 (ΦΕΚ 197/Ά’) και την παρ. 1 
του άρθρου 50 του 3370/2005 (ΦΕΚ 176 τ.Ά’) έχει στο 

εξής την αποκλειστική χρήση και διαχείριση των περι¬ 
ουσιακών στοιχείων της καταργούμενης Παιδόπολης. 

Η διαφύλαξη και η διαχείριση του αρχείου του προ¬ 
σωπικού της Παιδόπολης και του λοιπού αρχείου της, 
πλην του προνοιακού ανατίθεται στη Δ.Υ.ΠΕ. Ηπείρου, 
του δε προνοιακού στο Κέντρο Παιδικής Μέριμνας Θη- 
λέων Ιωαννίνων. 

Άρθρο 5 

Η ισχύς του παρόντος π.δ/τος αρχίζει από τη δημοσί¬ 
ευσή του στην Εφημερίδα της Κυβερνήσεως, εκτός αν 
ορίζεται διαφορετικά στις επιμέρους διατάξεις του. 


Στον Υφυπουργό Υγείας και Κοινωνικής Αλληλεγγύης 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα 4 Ιουλίου 2006 
ο ΠΡΟΕΔΡΟΣ τΗΣ ΔΗΜΟΚΡΑτίΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

οι ΥΦΥΠΟΥΡΓΟ! 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΟΙΚΟΝΟΜΙΑΣ 

ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

ΑΠΟΣΤΟΛΟΣ ΑΝΔΡΕΟΥΛΑΚΟΣ ΠΕΤΡΟΣ ΔΟΥΚΑΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

ΓΕΩΡΓΙΟΣ ΚΩΝΣΤΑΝΤΟΠΟΥΛΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βαο. Όλγας 227 

(2310) 423 956 

ΛΑΡΙΣΑ -Διοικητήριο 

(2410) 597449 

ΠΕΙΡΑΙΑΣ - Ευριπίδου 63 

(210)413 5228 

ΚΕΡΚΥΡΑ -Σαμαρά 13 

(26610) 89 122 

ΠΑΤΡΑ - Κορίνθου 327 

(2610) 638 109 


(26610) 89 105 


(2610) 638 110 

ΗΡΑΚΛΕΙΟ -Πεδιάδας 2 

(2810) 300 781 

ΙΩΑΝΝΙΝΑ -Διοικητήριο 

(26510) 87215 

ΛΕΣΒΟΣ - Πλ.Κωνσταντινουπόλεως 1 

(22510) 46 654 

ΚΟΜΟΤΗΝΗ- Δημοκρατίας 1 

(25310)22 858 


(22510)47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΛΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 ευισ, προσαυξανόμενη κατά 0,20 ευτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 θυτο ανά σελίδα. 

Σε μορφή 00: 


Τεύχος 

Περίοδος 

ΕΟΗΟ 

Τεύχος 

Περίοδος 

ΕΟΗΟ 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μήνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομήχανικής Ιδιοκτησίας 

Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ' 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μήνιαίο 

60 





• Η τιμή πώλησης μεμονωμένων Φ.Ε.Κ σε μορφή σύ-Γοιπ από εκείνα που διατίθενται σε ηλεκτρονική μορφή και μέχρι 100 σελίδες σε 5 θυτο προσαυξανόμενη κατά 1 βυτο ανά 50 
σελίδες. 

• Η τιμή πώλησης σε μορφή αό-Γοπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θυτο ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: τηλεφωνικά: 210-4071010, (οχ:210-4071010 Ιηΐβτηεΐ: Ιι11ρ://νννννν.6(.9Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή_Απά το ΙηΙετηθΙ 


Α' (Νόμοι, Π.Δ., Συμβάσεις κτλ.) 

225 € 

190€ 

Β' (Υπουργικές αποφάσεις κτλ.) 

320 € 

225 € 

Γ' (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160€ 

Αναπτυξιακών Πράξεων και Συμβάσεων (Τ.Α.Π.Σ.) 

160€ 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10€ 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') καιΤέταρτο (Δ') 

- 

450 € 


• Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 7Θ ευτο, ποσό το οποίο αφορά ταχυδρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυξιακών Πράξεων & 
Συμβάσεων, Δελτίο Εμπορικής και Βιομηχανικής Ιδιοκτησίας Διακηρύξεων, Δημοσίων Συμβάσεων και Α.Ε. & Ε.Π.Ε., η τιμή προσαυξάνεται πέραν του ποσού 
της επίσιας συνδρομής έτους 2006, κατά 40 θυτο ανά έτος παλαιότητας και ανά τεύχος. 


* Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 και το ποσό υπέρ ΤΑΠΕΤ (5% του 
ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης (διπλότυπο) θα πρέπει να αποστέλλεται ή να κατατίθεται στην 
αρμόδια Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ΙπΙθγπβΙ, με την καταβολή των αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της συνδρομής και ολόκληρο το ποσό υπέρ 
του ΤΑΠΕΤ. 

* Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δέν γίνονται δεκτά. 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά απύ Μάρνη 8 & Περιφερειακά Γραφεία 
Δωρεάν ανάγνωση δημασιευμάτων τεύχους Α' απύ την ιστοσελίδα του Εθνικού Τυπογροφείου 


Οι υπηρεσίες εξυπηρέτησης των πσλιτών λειτουργούν καθημερινά απά ΟΘ.ΟΟ' έως 13.00' 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ιι11ρ://νννν\Λ(.θ1.ςΓ - 6-πΐ3ίΙ: »/θΙ)πΐ33ΐ6Γ@6ΐ.9Γ 


















